**ELEMENTI I KRITERIJI VREDNOVANJA U NASTAVI ENGLESKOGA JEZIKA**

**šk.god. 2020./21.**

**1. – 4. razred**

**1. RAZRED**

* u 1. polugodištu **nema brojčanih ocjena**, već samo **opisnog praćenja** napretka učenika:
* navode se učenikova postignuća i istovremeno se potiče učenika na daljnje učenje
* opisuje što učenik zna i može izvesti, u kojim je elementima vrednovanja posebno uspješan, a u kojima treba unaprijediti učenje i rezultate (u kojima treba podršku)
* **ne provode se** polugodišnji ili cjelogodišnji ispiti znanja
* u **2. polugodištu**, osim opisnog praćenja, vrednuju se dva elementa (**brojčana ocjena**):
* **slušanje s razumijevanjem**
* **govorenje**

**Aktivnosti** kroz koje se vrednuje **slušanje s razumijevanjem:**

* pokazivanje slikovne kartice, predmeta i sl. na temelju odslušanoga (učiteljeva riječ, zvučni zapis)
* odgovor tijelom na temelju uputa (npr. *sit down, stand up, turn around, clean the board*, itd.)
* usmeni odgovor na pitanje razumijevanja, npr. *Is this…?*
* zaokruživanje (ili na drugi način označivanje\*) odgovora (sličice) na temelju odslušanoga
* povezivanje; npr. *Sally is eating a mango* pri čemu treba povezati lik s određenom hranom ili pićem
* lijepljenje

|  |  |
| --- | --- |
| **ocjena** |  |
| **odličan (5)** | Učenik verbalno ili neverbalno pokazuje razumijevanje **svih** zadanih riječi odnosno uputa. |
| **vrlo dobar (4)** | Učenik verbalno ili neverbalno pokazuje razumijevanje **većine** zadanih riječi odnosno uputa. |
| **dobar (3)** | Učenik verbalno ili neverbalno pokazuje razumijevanje **većine** zadanih riječi odnosno uputa i **uz** **pomoć** učitelja/učenika. |
| **dovoljan (2)** | Učenik verbalno ili neverbalno pokazuje razumijevanje **dijela** zadanih riječi odnosno uputa. |

**Aktivnosti** kroz koje se vrednuje **govorenje:**

**Učenik/ca:**

* ponavlja riječi / rečenice
* pjeva pjesmice uz druge učenike ili zvučni zapis
* ponavlja brojalice
* recitira
* odgovara na pitanje *What’s this?*
* imenuje slikovnu karticu, predmet i sl.
* predstavlja sadržaj svog postera
* sudjeluje u kratkom razgovoru

|  |  |
| --- | --- |
| **ocjena** |  |
| **odličan (5)** | Riječi ponavlja točno ih naglašavajući; izgovor pojedinih glasova u riječi **većinom** je točan (pokoja pogreška moguća u izgovoru w, th, r). |
| **vrlo dobar (4)** | Riječi ponavlja **većinom** ih točno naglašavajući; izgovor pojedinih glasova u riječi **češće** je točan. |
| **dobar (3)** | Riječi ponavlja **katkad** ih točno naglašavajući; izgovor pojedinih glasova u riječi **katkad** je točan. |
| **dovoljan (2)** | Riječi ponavlja **rijetko** ih točno naglašavajući; izgovor pojedinih glasova u riječi **rijetko** je točan. |

**Napomena:** **čitanje** (prepoznavanje grafijskog oblika riječi) i **pisanje** (preslikavanje riječi) vježbaju se i **opisno prate**

**2. RAZRED**

* elementi vrednovanja i kriteriji jednaki su onima za 1. razred:
* **slušanje s razumijevanjem**
* **govorenje**
* **čitanje** (prepoznavanje grafijskog oblika riječi) i **pisanje** (preslikavanje riječi) vježbaju se i **opisno prate**
* nema polugodišnjih niti cjelogodišnjih pisanih provjera

**3. i 4. RAZRED**

* elementi vrednovanja:
* **slušanje s razumijevanjem**
* **čitanje s razumijevanjem**
* **govorenje**
* **pisanje**
* pisane provjere dva puta po polugodištu (najavljuju se mjesec dana unaprijed i upisuju u e-Dnevnik)
* kratke pisane provjere po potrebi (rezultati se upisuju u bilješke)
* u 4. razredu se uvodi diktat (vrednuje se formativno)
* usmene provjere se u pravilu ne najavljuju, traju do 10 minuta

|  |  |
| --- | --- |
| **ocjena** | **Slušanje s razumijevanjem** |
| **odličan (5)** | * u potpunosti razumije naputke i naredbe te na njih pravilno reagira * samostalno i točno povezuje sadržaje * samostalno i točno razumije rečenice i sadržaje - jednostavni dijalog/tekst |
| **vrlo dobar (4)** | * uglavnom pravilno razumije naputke i naredbe te na njih reagira * uglavnom točno povezuje sadržaje te uglavnom razumije jednostavni tekst/dijalog |
| **dobar (3)** | * djelomično i uz pomoć reagira na naputke i naredbe * djelomično i uz pomoć razumije jednostavni dijalog/tekst |
| **dovoljan (2)** | * razumije naputke i naredbe uz učiteljevu pomoć * uz pomoć učitelja ili grupe, ilustracije razumije kratki tekst poznate tematike |

|  |  |
| --- | --- |
| **ocjena** | **Čitanje s razumijevanjem** |
| **odličan (5)** | * riječi i rečenice te kratke tekstove čita točno i bez zastajkivanja * samostalno čita riječi s kartica i povezuje ih s vizualnim materijalom * samostalno odgovara na pitanja |
| **vrlo dobar (4)** | * riječi i rečenice te kratke tekstove čita uz manje pogreške u izgovoru * riječi s kartica povezuje sa slikovnim materijalom uz manje nesigurnosti * uglavnom točno odgovara na pitanja |
| **dobar (3)** | * čita s pogreškama, ali ga se može razumjeti * djelomično točno čita riječi s kartica i djelomično točno ih povezuje sa slikama * uz pomoć učitelja odgovara na pitanja, povezuje ili sastavlja rečenice, dopunjava tekst |
| **dovoljan (2)** | * prepoznaje, ponavlja i čita samo uz pomoć učitelja * riječi s kartica čita i povezuje samo uz pomoć učitelja |

|  |  |
| --- | --- |
| **ocjena** | **Govorenje** |
| **odličan (5)** | * samostalno i točno reproducira kratki dijalog * samostalno i točno prenosi poruku i sudjeluje u kraćim dramatizacijama |
| **vrlo dobar (4)** | * uglavnom točno reproducira kratki dijalog * uglavnom točno prenosi poruku i sudjeluje u kraćim dramatizacijama * uglavnom točno vodi kraći dijalog * komunikaciju ne ometaju manje pogreške |
| **dobar (3)** | * djelomično točno reproducira kratki dijalog djelomično točno prenosi poruku i sudjeluje u kraćim dramatizacijama * djelomično točno vodi kraći dijalog * komunikaciju ponekad ometaju manje pogreške |
| **dovoljan (2)** | * reproducira kratki dijalog samo uz pomoć učitelja * koristi vrlo oskudan rječnik * pogreške u govoru ometaju komunikaciju |

|  |  |
| --- | --- |
| **ocjena** | **Pisanje** |
| **odličan (5)** | * samostalno i točno prepisuje riječi i kraće rečenice prema uzorku i kraće tekstove koji su usmeno obrađeni * samostalno i točno dopunjava tekst riječima koje nedostaju * samostalno i točno povezuje dijelove rečenica u cjelinu |
| **vrlo dobar (4)** | * uglavnom točno prepisuje riječi i kraće rečenice prema uzorku * uglavnom točno dopunjava tekst riječima koje nedostaju * uglavnom točno povezuje dijelove rečenica u cjelinu |
| **dobar (3)** | * djelomično točno prepisuje riječi i kraće rečenice prema uzorku * djelomično točno dopunjava tekst riječima koje nedostaju * djelomično točno povezuje dijelove rečenica u cjelinu * pisane vježbe izvodi uz pomoć učitelja |
| **dovoljan (2)** | * zadatak izvršava samo uz pomoć učitelja |

* pisane provjere koje se sumativno vrednuju najavljuju se mjesec dana unaprijed
* kratke pisane provjere koje se u pravilu samo formativno vrednuju ne moraju se najaviti
* bodovna skala za pisane provjere:

od 50 do 65% točnosti je za ocjenu dovoljan (2)

od 66 do 79% točnosti je za ocjenu dobar (3)

od 80 do 90% točnosti je za ocjenu vrlo dobar (4)

od 91 do 100% točnosti je za ocjenu odličan (5)

**NAPOMENA: U svim razredima (1.-4.) prati se redovitost izvršavanja zadataka zadanih za domaći rad.**

ZAKLJUČNA OCJENA skup je **svih ocjena i bilješki** kojima učitelj formativno prati učenike!

**Aktiv engleskoga jezika OŠ Ivana Rabljanina Rab**